
PLUNGĖS RAJONO SAVIVALDYBĖS VIEŠOSIOS BIBLIOTEKOS
INFORMACIJOS IR VADYBOS SKYRIAUS KULTŪRINĖS VEIKLOS VADYBININKO PAREIGYBĖS APRAŠYMAS 

I SKYRIUS
PAREIGYBĖ

1. Plungės rajono savivaldybės viešosios bibliotekos (toliau kartu su struktūriniais padaliniais vadinama – Biblioteka) Informacijos ir vadybos skyriaus (toliau – Skyrius) kultūrinės veiklos vadybininko viešinimui pareigybė yra priskiriama specialistų pareigybių grupei.
2. Pareigybės lygis – A2.
[bookmark: _GoBack]3. Pareigybės paskirtis – organizuoti bibliotekos kultūrinius, edukacinius, informacijos sklaidos renginius, rengti ir įgyvendinti projektus, organizuoti Viešosios bibliotekos teikiamų paslaugų ir veiklos viešinimą, informacijos sklaidą.
4. Informacijos ir vadybos skyriaus kultūrinės veiklos vadybininkas yra tiesiogiai pavaldus bibliotekos direktoriui, o už einamosios veiklos vykdymą bei Skyriaus planų įgyvendinimą atsiskaito Skyriaus vedėjui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialiuosius reikalavimus:
5.1. turėti ne žemesnį kaip aukštąjį universitetinį išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį išsilavinimą su profesinio bakalauro kvalifikaciniu laipsniu ar jam prilygintu išsilavinimu;
5.2. žinoti Lietuvos Respublikos bibliotekų įstatymą, kitus Lietuvos Respublikos įstatymus, Lietuvos Respublikos Vyriausybės nutarimus bei norminius aktus, Plungės rajono savivaldybės tarybos sprendimus ir kitus teisės aktus, reglamentuojančius bibliotekų veiklą, viešą informacijos naudojimą ir visuomenės informavimą; 
5.3. būti susipažinusiam su bibliotekos nuostatais, vidaus tvarkos taisyklėmis, asmens duomenų apsaugą reglamentuojančiais dokumentais, darbuotojų saugos ir sveikatos, priešgaisrinės saugos, civilinės saugos reikalavimais;
5.4. mokėti kaupti, analizuoti, sisteminti ir apibendrinti informaciją, sklandžiai dėstyti mintis raštu ir žodžiu, turėti gerus bendravimo ir viešojo komunikavimo įgūdžius; 
5.5. gebėti savarankiškai planuoti, organizuoti savo darbą, gebėti kūrybiškai spręsti įvairias įgyvendinant pavestas funkcijas iškylančias problemas;
5.6. gebėti kurti viešųjų ryšių, reklaminio, reprezentacinio pobūdžio turinį, jį analizuoti ir vertinti;
5.7. mokėti dirbti „Microsoft Office“ arba analoginiu programiniu paketu ir naudotis informacijos ieškos, sisteminimo, apdorojimo technologijomis; 
5.8. mokėti valstybinę lietuvių kalbą ir bent vieną užsienio kalbą.

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. prisideda prie Skyriaus uždavinių ir funkcijų įgyvendinimo, dalyvauja Skyriaus veiklos planavimo bei atsiskaitymo už veiklos rezultatus procese;
6.2. teikia siūlymus Skyriaus vedėjui dėl bibliotekos viešinimo gerinimo, dalyvauja rengiant Skyriaus veiklos planus ir ataskaitas;
6.3. dalyvauja inicijuojant, rengiant, koordinuojant ir/ar įgyvendinant kultūrinius, edukacinius, neformaliojo ugdymo projektus, programas bei renginius;
6.4. bendradarbiaujant su kitais bibliotekos darbuotojais organizuoja, koordinuoja ir vykdo bibliotekos rėmėjų paiešką, organizuoja ir palaiko bendradarbiavimo ryšius, inicijuoja bendradarbiavimo sutartis su kitomis institucijomis;
6.5. domisi kultūros paveldu, užsiima medžiagos, susijusios su Plungės dvaro istorija, paieška Lietuvos ir užsienio archyvuose, bibliotekose, privačiose kolekcijose;
6.6. pagal poreikį veda ekskursijas lietuvių ir užsienio kalbomis;
6.7. rengia, redaguoja ir platina informacinę medžiagą apie bibliotekos veiklą, rūpinasi jos sklaida; rengia straipsnius, interviu, informacinius pranešimus ir kitą informacinį turinį, skirtą talpinti bibliotekos internetinėje svetainėje, socialinių tinklų paskyrose, žiniasklaidos priemonėse ir kt.;
6.8. koordinuoja ir dalinai administruoja bibliotekos tinklapį bei jos profilius socialiniuose tinkluose;
6.9. fotografuoja ir filmuoja bibliotekos vykdomą veiklą, montuoja filmus, archyvuoja vaizdo medžiagą;
6.10. dalyvauja rengiant ir įgyvendinant bibliotekos veiklos viešinimo strategiją bei programas;
6.11. vykdo žiniasklaidos priemonėse pateiktos informacijos apie bibliotekos veiklą stebėseną, analizę, ją sistemina;
6.12. pagal kompetenciją dalyvauja darbo grupių ir komisijų darbe bei renginiuose, susijusiuose su Plungės rajono savivaldybės kultūros (bibliotekos) plėtros programos ir darbo planų įgyvendinimu;
6.13. pagal poreikį ir savo kompetenciją rengia savo veiklos apibendrinimus, vertinimus ir ataskaitas;
6.14. pagal vykdomas veiklas dalyvauja bibliotekos viešųjų pirkimų procese;
6.15. dalyvauja mokymuose, seminaruose, kvalifikacijos tobulinimo kursuose, bibliotekos organizuojamuose renginiuose, bibliotekos direktoriaus įsakymu sudarytų komisijų darbe;
6.16. pavaduoja ir vykdo Skyriaus specialisto projektinei veiklai pareigas jo atostogų, nedarbingumo, komandiruočių ir kt. nebuvimo darbe atvejais; 
6.17. Kai kultūrinės veiklos vadybininko nėra darbe (dėl ligos, atostogų, komandiruotės ir kt.), jo funkcijas vykdo direktoriaus paskirtas kitas bibliotekos darbuotojas;
6.18. laiku ir kokybiškai vykdo kitas, šiame pareigybės aprašyme nenurodytas, bet su bibliotekos strateginiais tikslais ir uždaviniais susijusias nenuolatinio pobūdžio bibliotekos direktoriaus ar Skyriaus vedėjo užduotis ir pavedimus, pateiktus raštu ar žodžiu.

IV SKYRIUS
ŠIAS PAREIGAS EINANČIO DARBUOTOJO TEISĖS, PAVALDUMAS, ATSKAITOMYBĖ IR ATSAKOMYBĖ

7. Darbuotojas, vykdydamas šiame pareigybės aprašyme nustatytas funkcijas, turi teises ir pareigas nustatytas Lietuvos Respublikos darbo kodekse, Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio įstatyme, Bibliotekos nuostatuose, Bibliotekos vidaus tvarkos taisyklėse, kituose teisės aktuose, reglamentuojančiuose darbo santykius. 
8. Šias pareigas einantis darbuotojas atsako:
8.1. už tinkamą šiame pareigybės aprašyme nustatytų funkcijų vykdymą;
8.2. už informacijos saugumo reikalavimų ir nuostatų laikymąsi, už turimos informacijos konfidencialumą ir naudojimą pagal paskirtį Lietuvos Respublikos teisės aktų nustatyta tvarka, vartotojų asmens duomenų saugojimą ir konfidencialumą;
8.3. už darbo drausmės ir darbo režimo, profesinės etikos (dalykinės atmosferos palaikymo, pagarbaus elgesio su kitais darbuotojais bei bibliotekos lankytojais standartų ir pan.), darbo saugos ir priešgaisrinės saugos reikalavimų laikymąsi.


Susipažinau ir sutinku dirbti pagal šį pareigybės aprašymą:
_______________________________________________
(vardas, pavardė, data ir parašas)

